*Projekts*

LATVIJAS REPUBLIKAS MINISTRU KABINETS

2018. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtu prasības**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

**I. Vispārīgie jautājumi**

1. Noteikumi nosaka prasības publiski pieejamām elektrotransportlīdzekļu uzlādes, dabasgāzes uzpildes un ūdeņraža uzpildes iekārtām un prasības to uzstādīšanai, kā arī tehniskās specifikācijas krasta elektropadeves iekārtām.
2. Šo noteikumu izpratnē:

2.1. alternatīvā degviela – degviela vai enerģijas avoti (elektroenerģija, ūdeņradis, biodegviela, sintētiskā un parafinizētā degviela, dabasgāze, tai skaitā biometāns, gāzveida agregātstāvoklī (saspiestā dabasgāze) un šķidrā agregātstāvoklī (sašķidrinātā dabasgāze) un sašķidrinātā naftas gāze, kā arī cita degviela vai enerģijas avoti), ar kuriem daļēji vai pilnībā aizvieto naftas izcelsmes šķidrās degvielas transportlīdzekļa apgādei ar enerģiju un kam ir potenciāls veicināt transporta dekarbonizāciju un uzlabot transporta nozares ekoloģiskos rādītājus.

2.2. elektrotransportlīdzeklis ir mehānisks transportlīdzeklis, kurš aprīkots ar spēka piedziņu, kas ietver vismaz vienu neperiferālu elektrisku mehānismu kā enerģijas pārveidotāju ar elektrisku uzlādējamu enerģijas uzkrāšanas sistēmu, kuru iespējams uzlādēt ārēji;

2.3. uzlādes punkts ir saskarne, kas spēj vienā reizē uzlādēt vienu elektrotransportlīdzekli vai spēj vienā reizē apmainīt akumulatoru vienam elektrotransportlīdzeklim. Uzlādes punkts var būt aprīkots ar šo noteikumu II.nodaļā minētajiem standartiem atbilstošu vienu vai vairākiem savienotājiem:

2.3.1. parastas jaudas uzlādes punkts dod iespēju uzlādēt elektrotransportlīdzekli ar jaudu, kas ir mazāka vai vienāda ar 22 kW, izņemot ierīces, kuru jauda ir mazāka vai vienāda ar 3,7 kW un kuras ir uzstādītas privātās mājsaimniecībās, vai kuru galvenais pielietojums nav elektrotransportlīdzekļu uzlādēšana un kuras nav publiski pieejamas;

2.3.2. lieljaudas uzlādes punkts dod iespēju uzlādēt elektrotransportlīdzekli ar jaudu, kas ir lielāka par 22 kW;

2.4. krasta elektroapgāde ir krasta elektroenerģijas nodrošināšana jūras kuģiem piestātnē, izmantojot šo noteikumu VI.nodaļā minēto standartizētu savienojumu;

2.5. publiski pieejams uzlādes vai uzpildes punkts ir uzlādes punkts vai uzpildes iekārta jebkādas degvielas, izņemot sašķidrinātās dabasgāzes, uzpildei transportlīdzeklī, izmantojot fiksētu vai pārvietojamu aprīkojumu, kuram var piekļūt visi attiecīgās degvielas transportlīdzekļu lietotāji. Nediskriminējoša piekļuve var ietvert dažādus autentifikācijas, izmantošanas un maksāšanas nosacījumus.

2.6. par publiski pieejamu uzlādes punktu nav uzskatāms:

2.6.1. pie dzīvojamās mājas vai tai piekritīgā garāžas ēkā vai teritorijā izveidots uzlādes punkts, kas pieejams tikai attiecīgās mājas infrastruktūras tiesīgiem lietotājiem;

2.6.2. uzlādes punkts, kas pieejams tikai vienas juridiskās personas ekspluatēto transportlīdzekļu uzlādei;

2.6.3. uzlādes punkts, kas uzstādīts publiski nepieejamā transportlīdzekļu apkopes vai remonta darbnīcā vai tās teritorijā;

2.7. sašķidrinātās dabasgāzes uzpildes punkts ir uzpildes iekārta sašķidrinātās dabasgāzes nodrošināšanai, kas sastāv vai nu no fiksēta, vai pārvietojama aprīkojuma, atkrastes iekārtas vai citas sistēmas.

3. Šos noteikumus var nepiemērot elektrotransportlīdzekļu uzlādes punktiem un dabasgāzes vai ūdeņraža uzpildes punktiem, kas nav publiski pieejami.

4. Visos publiski pieejamajos elektrotransportlīdzekļu uzlādes punktos ir jānodrošina, ka elektrotransportlīdzekļu lietotājiem, saņemot uzlādes pakalpojumu, ir iespējama arī *ad hoc* uzlādes iespēja, neslēdzot līgumu ar attiecīgo elektroenerģijas tirgotāju vai sistēmas operatoru.

5. Uzlādes punktu operatoriem ir atļauts sniegt patērētājiem elektrotransportlīdzekļu uzlādes pakalpojumus uz līgumiska pamata, tostarp citu uzlādes pakalpojumu sniedzēju vārdā. Uzlādes punktu operatori var brīvi iepirkt elektroenerģiju no jebkura elektroenerģijas tirgotāja, ja tirgotājs tam piekrīt.

6. Sadales sistēmu operatori bez diskriminācijas sadarbojas ar jebkuru personu, kas izveido vai izmanto publiski pieejamus uzlādes punktus.

7. Elektrotransportlīdzekļu uzlādei publiski pieejamos uzlādes punktos uzlādes pakalpojuma nodrošināšanai piegādātās elektroenerģijas uzskaitei, ja tas ir tehniski iespējams un ekonomiski pamatoti, izmanto viedo mēraparātu sistēmas, kā tas noteikts normatīvajos aktos par elektroenerģijas tirdzniecību un lietošanu.

8. Publiski pieejamos uzlādes punktos visām uzlādes iekārtām ir jāatbilst tam normatīvam regulējumam, kas attiecināms uz šādām iekārtām.

9. Publiski pieejamu uzlādes punktu komunikācijai ar vadības un monitoringa sistēmu jāizmanto attiecīgu sistēmu atbalstošu datu apmaiņas procedūru starp uzlādes iekārtu un monitoringa sistēmu.

10. Publiski pieejamiem lieljaudas uzlādes punktiem jānodrošina pārskatāma informācija par uzlādes punkta statusu – brīvs, notiek uzlāde vai nedarbojas, kā arī par uzlādes laikā patērēto laiku un elektroenerģijas daudzumu. Papildus minēto informāciju var nodrošināt arī attālināti, izmantojot vadības un monitoringa sistēmu.

11. Publiski pieejamo elektrotransportlīdzekļu uzlādes punktu, dabasgāzes uzpildes punktu un ūdeņraža uzpildes punktu operatori nodrošina, ka uz uzlādes un uzpildes stacijām tiek attēlota informācija par elektrotransportlīdzekļu uzlādes, dabasgāzes uzpildes un ūdeņraža uzpildes pakalpojuma noteiktas mērvienības cenu. Cenām, ko nosaka publiski pieejamo uzlādes un uzpildes punktu operatori ar vienādiem nosacījumiem ir jābūt pieejamām visiem elektrotransportlīdzekļu, ar dabasgāzi un ar ūdeņradi darbināmu transportlīdzekļu lietotājiem.

12. Elektrotransportlīdzekļu uzlādes, dabasgāzes uzpildes un ūdeņraža uzpildes punktos norāda informāciju par tajos pieejamajiem alternatīvo degvielu veidiem. Informāciju izvieto uz uzpildes punkta sūkņiem un to sprauslām un uzlādes pieslēgumiem.

13. Elektrotransportlīdzekļu uzlādes, dabasgāzes uzpildes vai ūdeņraža uzpildes punkta operators informē valsts akciju sabiedrību “Latvijas Valsts ceļi” par attiecīgā punkta darbības uzsākšanu vai pārtraukšanu. Valsts akciju sabiedrība “Latvijas Valsts ceļi” nodrošina informācijas par elektrotransportlīdzekļu uzlādes, dabasgāzes uzpildes un ūdeņraža uzpildes punktu izvietojuma Latvijas valsts teritorijā publicēšanu savā tīmekļa vietnē.

**II. Elektrotransportlīdzekļu uzlādes iekārtu tehniskās prasības**

14. Publiski pieejamas lieljaudas uzlādes iekārtas, kas nodrošina elektrotransportlīdzekļu uzlādi ar līdzstrāvu:

14.1. jāaprīko vismaz ar standartam LVS EN 62196-3:2015 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 3.daļa: Līdzstrāvas un maiņstrāvas/līdzstrāvas kontaktdakšu un cauruļveida automobiļu kontaktligzdu izmēru savietojamības un savstarpējās apmaināmības prasības” atbilstošu kombinēto uzlādes sistēmu “*Combo2*” savienotāju (Pielikums);

14.2. un jāaprīko vismaz ar standartam LVS EN 62196-3:2015 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 3.daļa: Līdzstrāvas un maiņstrāvas/līdzstrāvas kontaktdakšu un cauruļveida automobiļu kontaktligzdu izmēru savietojamības un savstarpējās apmaināmības prasības” atbilstošu kombinēto uzlādes sistēmu “CHAdeMO” savienotāju (Pielikums).

15. Publiski pieejamas standarta uzlādes punkti, kur izmanto līdzstrāvu:

15.1. jāaprīko vismaz ar standartam LVS EN 62196-3:2015 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 3.daļa: Līdzstrāvas un maiņstrāvas/līdzstrāvas kontaktdakšu un cauruļveida automobiļu kontaktligzdu izmēru savietojamības un savstarpējās apmaināmības prasības”atbilstošu kombinēto uzlādes sistēmu “Combo2” savienotāju (Pielikums);

15.2. un jāaprīko ar vismaz kombinēto uzlādes sistēmu “CHAdeMO” savienotāju (Pielikums), kas aprakstīts standartā LVS EN 62196-3:2015 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 3.daļa: Līdzstrāvas un maiņstrāvas/līdzstrāvas kontaktdakšu un cauruļveida automobiļu kontaktligzdu izmēru savietojamības un savstarpējās apmaināmības prasības”.

16. Publiski pieejamus standarta uzlādes punktus, kur izmanto maiņstrāvu ar:

16.1. strāvas lielumu vienādu vai lielāku par 10 A un uzlādes jaudu vienādu vai lielāku par 2,3 kW, jāaprīko vismaz ar 2. tipa kontaktligzdu vai savienotājiem atbilstoši standartam LVS EN 62196-2:2017 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 2.daļa: Maiņstrāvas kontaktdakšu un cauruļveida kontaktligzdu aprīkojuma izmēru savietojamības un savstarpējās apmaināmības prasības”. Kontaktligzda var būt aprīkota ar mehāniski nosedzošiem vākiem.

16.2. strāvas stiprumu līdz 16 A un uzlādes jaudu līdz 3,6 kW var būt aprīkotas ar mājsaimniecības kontaktligzdas tipu CEE 7/3, atbilstoši vispārīgām prasībām. Kontaktligzda var būt aprīkota ar mehāniski nosedzošiem vākiem.

17. Publiski pieejams lieljaudas uzlādes punkts, kur izmanto maiņstrāvu jāaprīko vismaz ar 2. tipa savienotāju (Pielikums) atbilstoši standartam LVS EN 62196-2:2017 “Kontaktdakšas, kontaktligzdas, automobiļu spraudsavienotāji un ievadligzdas. Elektromobiļu konduktīvā uzlādēšana. 2.daļa: Maiņstrāvas kontaktdakšu un cauruļveida kontaktligzdu aprīkojuma izmēru savietojamības un savstarpējās apmaināmības prasības”.

1. **Prasības elektrotransportlīdzekļu uzlādes iekārtu uzstādīšanai un ekspluatācijai**

18. Uzlādes iekārtas darbībai jāatbilst sekojošām prasībām:

18.1. LVS EN 61851-22:2002 “Vadītspējīga uzlādes sistēma elektrotransportam - 22.daļa:Transporta maiņstrāvas uzlādes stacija”;

18.2. LVS EN 61851-23:2015 “Strāvvadošā uzlādes sistēma elektrotransportam. 23.daļa: Transporta līdzstrāvas uzlādes stacija (IEC 61851-23:2014)” un LVS EN 61851-23:2015/AC:2016 “Strāvvadošā uzlādes sistēma elektrotransportam. 23.daļa: Transporta līdzstrāvas uzlādes stacija (IEC 61851-23:2014/COR1:2016)”;

19. Publiski pieejamas lieljaudas uzlādes vietas jāapzīmē ar Ministru kabineta 2015.gada 2.jūnija noteikumu Nr. 279 "Ceļu satiksmes noteikumi" 4.pielikumā definēto 537.ceļa zīmi „Stāvvieta” un 860.papildzīmi “Elektromobiļiem” un nepieciešamības gadījumā ar 803.-813.papildzīmi “Darbības zona”.

20. Elektroenerģijas iekārtu pieslēgšana energoapgādes sistēmai un pieslēguma jaudas izmaiņas tiek veiktas saskaņā ar Ministru kabineta noteikto kārtību, kādā elektroenerģijas lietotājam piegādā elektroenerģiju un pārtrauc tās piegādi.

21. Uzlādes punkta būvdarbus veic atbilstoši būvniecības jomas normatīvo aktu prasībām.

**IV. Gāzveida degvielas uzpildes iekārtu tehniskās prasības**

22. Saspiestās dabasgāzes uzpildes punktu ieplūdes elementi atbilst Apvienoto Nāciju Organizācijas Eiropas Ekonomikas komisijas (ANO EEK) Noteikumu Nr. 110 prasībām.

23. Ūdeņraža ārpustelpu uzpildes punkti, kas paredzēti transportlīdzekļu uzpildei ar gāzveida ūdeņradi atbilst standartā LVS ISO/TS 19880-1:2018 “Gāzveida ūdeņradis. Uzpildes stacijas. 1.daļa:Vispārīgās prasības” noteiktajām tehniskajām specifikācijām.

24. Ūdeņradis, kas paredzēts transportlīdzekļu uzpildei ūdeņraža ārpustelpu uzpildes punktos, atbilst standarta LVS ISO 14687-2:2018 “Ūdeņraža degviela. Produkta specifikācija. 2.daļa: Degvielas šūnu protonu apmaiņas membrānu (PEM) lietošana autotransportlīdzekļos” un LVS ISO 14687-1:2018“Ūdeņraža degviela. Produkta specifikācija. 1.daļa: Visi pielietojumi, izņemot degvielas šūnu protonu apmaiņas membrānas (PEM) autotransportlīdzekļiem” noteiktajām prasībām.

25. Ūdeņraža uzpildes punktos izmanto uzpildes algoritmus un uzskaites aprīkojumu, kas atbilst atbilst standartā LVS ISO/TS 19880-1:2018 “Gāzveida ūdeņradis. Uzpildes stacijas. 1.daļa:Vispārīgās prasības” noteiktajām prasībām.

26. Ūdeņraža ārpustelpu uzpildes punkta savienojuma ierīce ar transportlīdzekli atbilst standarta LVS EN ISO 17268:2012 “Gāzveida ūdeņraža degvielas uzpildes savienojuma ierīces sauszemes transportlīdzekļiem” noteiktajām prasībām.

27. Uz gāzveida degvielas uzpildes iekārtas vai iekārtu sistēmas jānorāda uzpildīšanas procesa instrukcija, ko labi pamanāmā un izturīgā noformējumā jāpiestiprina pie uzpildes iekārtas.

**V. Prasības gāzveida degvielas uzpildes iekārtu uzstādīšanai un ekspluatācijai**

28. Gāzveida degvielas uzpildes aparāti un to sistēmas jāuzstāda saskaņā ar ražotāja instrukcijām un atbilstoši būvniecības jomas normatīvo aktu prasībām.

29. Gāzveida degvielas uzpildes iekārtas un to sistēmas jāaizsargā pret mehāniskiem, termiskiem un ķīmiskiem bojājumiem ar konstruktīviem pasākumiem, tajā skaitā šķēršļiem, nodrošinot, ka tiek novērsta uzpildes iekārtas vai sistēmas sabojāšana, uzbraucot ar transportlīdzekli.

30. Dabasgāzes uzpildes iekārtu pieslēgšana dabasgāzes apgādes sistēmai un pieslēguma jaudas izmaiņas tiek veiktas saskaņā ar Ministru kabineta noteikto dabasgāzes tirdzniecības un lietošanas kārtību.

**VI. Krasta elektroapgādes iekārtu tehniskās prasības**

31. Krasta elektroapgāde jūras kuģiem, tostarp sistēmu projektēšanā, uzstādīšanā un testēšanā, nodrošina atbilstību standartā LVS IEC/ISO/IEEE 80005-1:2018 “Pieslēgumu nodrošināšana ostās. 1.daļa. Vispārīgās prasības augstsprieguma pieslēguma sistēmām (HVSC)” sniegtajām tehniskajām specifikācijām.

32. Šo noteikumu 24.punkts attiecas uz tādām krasta elektroapgādes iekārtām jūras kuģiem, kas izvietotas vai atjaunotas sākot ar 2017.gada 18.novembri.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu.

Ministru prezidents M.Kučinskis

Satiksmes ministrs U.Augulis

Iesniedzējs:

satiksmes ministrs U.Augulis

Vīza:

valsts sekretāra vietā

valsts sekretāra vietniece Dž.Innusa

23.01.2018. 13:47

1591

Z.Siliņa

67028332;

Zane.Silina@sam.gov.lv